**Τριάδι, 8-11-2019**

**Αρ. Πρωτ. : 315**

**ΠΡΟΣ: Τη Δ/νση Π.Ε.**

**Αν. Θεσσαλονίκης**

**ΚΟΙΝ: Τουριστικά Γραφεία**



ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ

ΠΕΡΙΦΕΡΕΙΑΚΗ Δ/ΝΣΗ Α/ΘΜΙΑΣ & Β/ΘΜΙΑΣ ΕΚΠ/ΣΗΣ

ΚΕΝΤΡΙΚΗΣ ΜΑΚΕΔΟΝΙΑΣ

Δ/ΝΣΗ Π.Ε. ΑΝΑΤΟΛΙΚΗΣ ΘΕΣΣΑΛΟΝΙΚΗΣ

3ο ΔΗΜΟΤΙΚΟ ΣΧΟΛΕΙΟ ΘΕΡΜΗΣ-ΤΡΙΑΔΙΟΥ

Ταχ. Δ/νση: Ηρώων Πολυτεχνείου 40

Τριάδι - Θέρμης

Τ.Κ. : 57001

email: mail@3dim-therm.thess.sch.gr

Πληροφορίες: κ. Αντωνιάδου Μαρία

Τηλέφωνο: 2310464521/2310462180

FAX: 2310464723

**Θέμα: «Πρόσκληση εκδήλωσης ενδιαφέροντος για την τριήμερη εκδρομή της Στ΄ τάξης του σχολείου μας στην Αθήνα για επίσκεψη στη Βουλή των Ελλήνων».**

Η Διευθύντρια του **3ου Δ.Σ. Θέρμης-Τριαδίου** ζητά εκδήλωση ενδιαφέροντος από τα τουριστικά γραφεία για τη διοργάνωση της τριήμερης εκδρομής της Στ΄ τάξης του σχολείου μας στην Αθήνα στο πλαίσιο της επίσκεψης στη Βουλή των Ελλήνων.

**Συγκεκριμένα:**

* Η εκδρομή θα πραγματοποιηθεί στις **28, 29 και 30 Μαρτίου 2020**
* Το πρόγραμμα της εκδρομής θα περιλαμβάνει:

Αναχώρηση στις **28-03-2020** και ώρα **6:00** **π.μ.** από το χώρο του σχολείου με λεωφορείο με προορισμό την Αθήνα και επιστροφή στο σχολείο στις **30-03-2020** στις 22:00 από την ίδια αντίστροφη διαδρομή.

* Ο αναμενόμενος **αριθμός** **μαθητών και γονέων** που θα συμμετάσχουν στην εκδρομή είναι **52.**
* Οι **συνοδοί εκπαιδευτικοί** είναι **3**.

**Η προσφορά θα πρέπει να περιέχει απαραιτήτως και να εξασφαλίζει τα παρακάτω:**

* Υπεύθυνη δήλωση ότι το ταξιδιωτικό πρακτορείο διαθέτει το **ειδικό σήμα** λειτουργίας, το οποίο πρέπει να βρίσκεται σε ισχύ (κατάθεση με την προσφορά).
* Υποχρεωτική **ασφάλιση** (αστικής – επαγγελματικής) Ευθύνης Διοργανωτή, όπως ορίζει η κείμενη νομοθεσία, καθώς **και** πρόσθετη ασφάλιση για περίπτωση ατυχήματος ή ασθένειας μαθητή ή συνοδού εκπ/κού ή για τους συμμετέχοντες στην εκδρομή του συγκεκριμένου σχολείου.
* Διασφάλιση ότι τα **λεωφορεία** με τα οποία θα πραγματοποιηθεί η εκδρομή πληρούν τις απαιτούμενες από το νόμο **προδιαγραφές για τη μεταφορά μαθητών,** είναι άριστης κατάστασης και θα είναι διαθέσιμα όλο το 24ωρο για τις μετακινήσεις των μαθητών.
* **Συνοδός** σε όλη τη διάρκεια του ταξιδιού και σε όλους τους χώρους που θα κινηθεί το σχολείο.
* Σε περίπτωση που δε θα πραγματοποιηθεί η εκδρομή στις προβλεπόμενες ημερομηνίες λόγω ανώτερης βίας (εκλογές κ.λπ.), δεν θα έχει καμία επιβάρυνση το σχολείο.
* Επιστροφή του ποσού συμμετοχής μαθητή στην εκδρομή, σε περίπτωση που για λόγους ανωτέρας βίας ή ασθένειας ματαιωθεί η συμμετοχή του.
* Αναλυτικά το **πρόγραμμα** των μετακινήσεων και ξεναγήσεων για κάθε ημέρα.
* **Όνομα και κατηγορία** καταλύματος με πρωινό, αριθμό δωματίων και κλινών, τις παρεχόμενες υπηρεσίες.
* Υπεύθυνη δήλωση ότι το ξενοδοχείο διαθέτει **νόμιμη άδεια λειτουργίας** και ότι πληρούνται οι όροι ασφάλειας και υγιεινής.
* Κατηγορία καταλύματος-περιοχή: Ξενοδοχείο **4 αστέρων** και άνω, στην περιοχή της Ακρόπολης και του γύρω κέντρου.
* Υπηρεσίες καταλύματος:

α) **Δίκλινα** και λίγα **τρίκλινα** δωμάτια για τους μαθητές και τους γονείς τους και **μονόκλινα** δωμάτια για τους συνοδούς εκπαιδευτικούς.

β) **Πρωινό**

* Λοιπές Υπηρεσίες: **Ξεναγοί** **σε όλα τα μουσεία και τους αρχαιολογικούς χώρους.**
* Για τις παραπάνω υπηρεσίες ζητείται η τελική συνολική τιμή (με ΦΠΑ) της εκδρομής, αλλά και η επιβάρυνση ανά μαθητή και συνοδό.
* Κατά την αναχώρηση της εκδρομής, θα δοθούν αποδείξεις στον κάθε γονέα χωριστά.
* Η αποδοχή των όρων της παρούσας πρόσκλησης δεσμεύουν το τουριστικό γραφείο και οι όροι αυτοί υποχρεωτικά πρέπει να αναφέρονται στο ιδιωτικό συμφωνητικό.

Την αποδοχή από το πρακτορείο **ποινικής ρήτρας** σε περίπτωση αθέτησης των όρων του συμβολαίου από τη μεριά του.

Όλες οι προσφορές θα πρέπει να κατατεθούν σφραγισμένες σε κλειστούς φακέλους **μέχρι και την**  **Δευτέρα 18 Νοεμβρίου 2019** και ώρα **12:00** στο **γραφείο της Διευθύντριας του 3ου Δημοτικού Σχολείου Θέρμης-Τριαδίου.**

Η επιλογή θα γίνει από 5μελή επιτροπή στην οποία θα συμμετέχουν η Δ/ντρια του Σχολείου, εκπρόσωπος του Συλλόγου Γονέων και Κηδεμόνων και τρία μέλη του Συλλόγου Διδασκόντων.

**Η Διευθύντρια**

**Αντωνιάδου Μαρία**